**TUPSUKORVATURNAUS 2024**

13.4.-14.4.2024

Hei!

Tervetuloa turnaukseen! Liitteenä "opaskartta", johon on merkitty olennaisia sijainteja.

SAAPUMINEN JA PYSÄKÖINTI

Tesoman jäähallien katuosoite on Tuomarinkatu 7.  Linja-autolla saapuvat joukkueet voivat purkaa kuormansa  sisäänkäynnin B edessä, minkä jälkeen linja-autot pysäköidään P3 parkkipaikalle. Henkilöautoille on pysäköintitilaa P1 ja P2-alueilla.

ILMOITTAUTUMINEN

Joukkueenjohtaja käy ilmoittautumassa turnaustoimistossa, josta hän saa joukkueelle tulevan informaatiopaketin. Pukukopin avain on jo kopin ovessa.

PUKUHUONEET

Koppijako löytyy B-sisäänkäynnin infonäytöltä.

Pukuhuoneet sijaitsevat molemmissa halleissa, joten pelaajat tarvitsevat **luistimiin teräsuojat**. Lähes jokainen joukkue jakaa pukuhuoneen toisen joukkueen kanssa. Näin sama pukukoppi on joukkueen käytössä koko päivän. Viimeisenä lähtevä joukkue palauttaa avaimen turnaustoimistoon.

OTTELUPÖYTÄKIRJAT

Joukkueenjohtajat päivittävät ja allekirjoittavat esitäytetyt ottelupöytäkirjat turnaustoimistossa viimeistään puoli tuntia ennen kunkin ottelun alkamista. Skannatut pöytäkirjat sähköpostitetaan joukkueenjohtajille turnauksen jälkeen.

RUOKAILU

Ruokailu on järjestetty Tesoma1 hallin ja uimahallin välillä olevalle alueelle. Ruokalipukkeet tulee jättää ruokalinjaston päässä olevaan astiaan.

KAHVIO

Kahvio löytyy uimahallin puolelta.

LUISTINTEN TEROITUS JA HUOLTO

Luistinten teroitus onnistuu omalla koneella teroituspaikoilla. Ykköshallin puolella on 2 teroituskoppia ja kakkoshallin puolella 1 koppi.

Hätätapauksessa ja mikäli teroittaja on vapaana muista tehtävistään teroituspalvelua saa myös turnaustoimistosta. Teroitusta ei siis välttämättä saa heti. Teroituksen hinta on 5€/luistinpari.

ENSIAPU

Ensiapupiste sijaitsee turnaustoimistossa ja sieltä saa tarvittaessa apua joukkueen huoltajille. Ensisijaisesti joukkueen oma huolto vastaa joukkueen ensiavusta ym hoitotoimenpiteistä. Yleinen hätänumero on 112 ja päivystysapu 116117 (vastaa 24/7).

VIDEOINTI

Aamulehti kuvaa kaikki pelit molemmista halleista koko viikonlopun ajan. Live-streami näkyy Aamulehden sivujen kautta. Vaatii kirjautumisen ja kokeilujakson ostamisen (1 €/kk). Linkin kautta pääsee tilaamaan kokeilujakson: <https://tilaa.sanoma.fi/al-digi?aid=536YYXP53U48&ref=tikkeri&consentUUID=3cdf916c-4d90-4df2-a84c-ebe902a44a73_29&_gl=1%2Aazo98p%2A_ga%2AMTA1Mjk4MzAyMi4xNzEyMDQ3MjQ1%2A_ga_8KCELDLQCB%2AMTcxMjY0NTc0Mi41LjEuMTcxMjY0NTc0NC4wLjAuNjUzMTkzMzIy%2A_gid%2ANjE2MjE0NjI4LjE3MTI2NDU3NDI>.

Live-Stream löytyy osoitteesta: <https://www.aamulehti.fi/aihe/live/>

ARPAJAISET

B-sisäänkäynnin aulassa on onnenpyörä-arpajaiset. Hinta onnenpyörällä on 2€/pyöräytys, 5 € kolme pyöräytystä. Maksutapoina käteinen ja Mobilepay (Lipas: TUPSUKORVA 2024, tunnus: 1007LU).

Ystävällisin terveisin

Jari Hauta-alus

Turnauspäällikkö

p. 0400 433 603